ลักษณะการประกอบธุรกิจ

(1) ประวัติความเป็นมา

จากการเจริญเติบโตและการพัฒนาทางด้านอุตสาหกรรมและการเพิ่มจำนวนโรงงานอุตสาหกรรมอย่างรวดเร็วก่อให้เกิดปัญหามลพิษอันเนื่องจากของเสียและสารพิษจากโรงงานอุตสาหกรรม
กระทรวงอุตสาหกรรมได้ตระหนักถึงปัญหาดังกล่าวและเล็งเห็นถึงความจำเป็นในการจัดตั้งศูนย์กำจัดกากอุตสาหกรรมขนาดใหญ่เพื่อรองรับและกำจัดกากของเสียจากโรงงานอุตสาหกรรม
จึงประกาศเชิญชวนให้เอกชนยื่นข้อเสนอโครงการจัดตั้งศูนย์กำจัดของเสียจากอุตสาหกรรม
โดยให้รัฐเข้าร่วมถือหุ้นบางส่วนเพื่อกำกับดูแลและสร้างความเชื่อมั่นให้แก่โรงงานอุตสาหกรรมที่จะมาใช้บริการและประชาชนทั่วไป

บริษัท บริหารและพัฒนาเพื่อการอนุรักษ์สิ่งแวดล้อม จำกัด
จึงถูกจัดตั้งขึ้นเพื่อดำเนินโครงการจัดตั้งศูนย์บริการกำจัดกากอุตสาหกรรมดังกล่าวโดยกระทรวงอุตสาหกรรม
และบริษัท จี.ซี.เอ็น.โฮลดิ้ง จำกัด (ปัจจุบันเปลี่ยนชื่อเป็น บริษัท หนึ่งดิน จำกัด)
ได้ลงนามในสัญญาเข้าร่วมถือหุ้นในบริษัท บริหารและพัฒนาเพื่อการอนุรักษ์สิ่งแวดล้อม จำกัด
เมื่อวันที่ 11 พฤศจิกายน 2537

จากนั้นในเดือน ตุลาคม 2539
บริษัทได้ทำสัญญาเช่าและให้ใช้สิทธิในการดำเนินงานศูนย์บริการกำจัดกากอุตสาหกรรมแสมดำ
และศูนย์วิจัยและพัฒนาเพื่อการอนุรักษ์สิ่งแวดล้อม กับกรมโรงงานอุตสาหกรรม
กระทรวงอุตสาหกรรม มีกำหนดระยะเวลาเช่า 10 ปี

และได้เริ่มดำเนินการก่อสร้างศูนย์บริการกำจัดกากอุตสาหกรรมมาบตาพุด
ในนิคมอุตสาหกรรมมาบตาพุด จังหวัดระยอง โดยเริ่มเปิดดำเนินการในเดือนพฤษภาคม 2540

เดือนสิงหาคม 2540 บริษัทได้จดทะเบียนแปรสภาพเป็นบริษัทมหาชนจำกัด
ทั้งนี้เพื่อให้เป็นไปตามข้อตกลงในสัญญาเข้าร่วมถือหุ้นในบริษัท
ซึ่งกำหนดให้บริษัทต้องดำเนินการแปรสภาพเป็นบริษัทมหาชนจำกัดภายใน 3 ปี
นับแต่วันลงนามในสัญญา
รวมทั้งให้ดำเนินการนำหลักทรัพย์ของบริษัทเข้าเป็นหลักทรัพย์จดทะเบียนในตลาดหลักทรัพย์แห่งประเทศไทยโดยเร็ว
และในเดือนกันยายน 2543
บริษัทได้นำหลักทรัพย์ของบริษัทเข้าเป็นหลักทรัพย์จดทะเบียนในตลาดหลักทรัพย์แห่งประเทศไทย

เดือนกันยายน 2544 บริษัทได้จดทะเบียนเปลี่ยนแปลงมูลค่าหุ้น โดยลดมูลค่าหุ้น จาก 10 บาท เป็น
1 บาท โดยมีทุนจดทะเบียน 700 ล้านบาทแบ่งออกเป็นหุ้นสามัญจำนวน 700 ล้านหุ้น มูลค่าหุ้นละ 1
บาท

เดือนมกราคม 2544 บริษัทได้ดำเนินโครงการรับซื้อหุ้นคืนจำนวน 70 ล้านหุ้นในราคาหุ้น 1.60
บาท รวมเป็นเงิน 112 ล้านบาท โดยหุ้นที่บริษัทถือจะไม่นับเป็นองค์ประชุมในการประชุมผู้ถือหุ้น
และไม่มีสิทธิในการออกเสียงลงคะแนนและสิทธิในการรับเงินปันผล

เดือนกันยายน 2546
บริษัทได้ทำการขายหุ้นสามัญเดิมที่ได้จากการซื้อคืนโดยเสนอขายให้แก่ผู้ถือหุ้นทั่วไป จำนวน 70
ล้านหุ้น ในราคาหุ้นละ 1.80 บาท รวมเป็นเงิน 126 ล้านบาท

เดือนพฤศจิกายน 2546 บริษัทได้ดำเนินการเพิ่มทุนจดทะเบียนบริษัทจากเดิม 700
ล้านบาทเป็นทุนจดทะเบียน 900 ล้านบาท โดยออกหุ้นสามัญใหม่จำนวน 200 ล้านหุ้น
มูลค่าที่ตราไว้หุ้นละ 1 บาท รวม 200 ล้านบาท ในราคาหุ้นละ 2.50 บาท รวมเป็นเงิน 500
ล้านบาท โดยเสนอขายให้แก่นักลงทุนซึ่งเป็นบุคคลในวงจำกัด (Private Placement)

  (2) การประกอบธุรกิจ

บริษัทประกอบธุรกิจหลัก คือ
การให้บริการบำบัดและกำจัดของเสียจากอุตสาหกรรมทั้งที่เป็นอันตรายและไม่เป็นอันตราย
ซึ่งรวมถึงการให้บริการจัดเก็บรวบรวมและขนส่งของเสียเพื่อนำไปบำบัดหรือกำจัด
โดยบริษัทมีรายได้จากการดำเนินงานของศูนย์ให้บริการกำจัดกากอุตสาหกรรม 2 แห่ง ได้แก่ 1)
ศูนย์บริการกำจัดกากอุตสาหกรรมมาบตาพุด (“ศูนย์มาบตาพุด”) และ 2)
ศูนย์บริการกำจัดกากอุตสาหกรรมแสมดำ
และศูนย์วิจัยและพัฒนาเพื่อการอนุรักษ์สิ่งแวดล้อม(“ศูนย์แสมดำ”)

และที่ผ่านมายังได้ขยายธุรกิจเพิ่มขึ้น โดยจัดตั้งบริษัทย่อย ได้แก่

1. บริษัท เจ็นโก้ ดีเวลลอปเมนท์ จำกัด เพื่อประกอบกิจการซื้อขายพัฒนาที่ดินหรืออสังหาริมทรัพย์
แบ่งแยกจัดสรรที่ดิน ให้เช่าหรือให้เช่าซื้ออสังหาริมทรัพย์ และเป็นตัวแทน นายหน้า
ตัวแทนค้าต่างในกิจการและธุรกิจทุกประเภท โดยมีทุนจดทะเบียน 200 ล้านบาท
แบ่งออกเป็นหุ้นสามัญมูลค่าหุ้นละ 10 บาท บริษัทถือหุ้นจำนวน 199,999,993 หุ้น คิดเป็นร้อยละ
99.99 ของทุนจดทะเบียน

2. บริษัท เจนโก้ เอ็นจิเนียริ่ง จำกัด เพื่อประกอบธุรกิจรับเหมาก่อสร้าง โดยมีทุนจดทะเบียน 20
ล้านบาท แบ่งออกเป็นหุ้นสามัญมูลค่าหุ้นละ 10 บาท บริษัทถือหุ้นจำนวน 19,999,993 หุ้น
คิดเป็นร้อยละ 99.99 ของทุนจดทะเบียน

3. บริษัท เจนโก้ ทรี อาส์ จำกัด
เพื่อดำเนินโครงการบริหารจัดการของเสียที่สามารถนำกลับมาใช้ประโยชน์ได้ โดยมีทุนจดทะเบียน
5 ล้านบาท แบ่งออกเป็นหุ้นสามัญมูลค่าหุ้นละ 10 บาท บริษัทถือหุ้นจำนวน 4,999,993 หุ้น
คิดเป็นร้อยละ 99.99 ของทุนจดทะเบียน

4. บริษัท เจนเนอรอล แลบบอราทอรี่ จำกัด
เพื่อประกอบกิจการให้บริการตรวจวิเคราะห์ของเสียในห้องปฏิบัติการ โดยมีทุนจดทะเบียน 15
ล้านบาท แบ่งออกเป็นหุ้นสามัญมูลค่าหุ้นละ 10 บาท บริษัทถือหุ้นจำนวน 14,999,993 หุ้น
คิดเป็นร้อยละ 99.99 ของทุนจดทะเบียน

สำหรับบริษัทย่อย คือ บริษัท เทคโนโลยีเพื่อการอนุรักษ์สิ่งแวดล้อม จำกัด
ได้มีการจดทะเบียนยกเลิกกิจการกับกรมพัฒนาธุรกิจการค้าแล้วเมื่อวันที่ 9 กันยายน 2546
ตามมติพิเศษของผู้ถือหุ้นของบริษัทเทคโนโลยีเพื่อการอนุรักษ์สิ่งแวดล้อม จำกัด
ในการประชุมวิสามัญผู้ถือหุ้นเมื่อวันที่ 18 สิงหาคม 2546 และวันที่ 2 กันยายน 2546

  (3) โครงสร้างรายได้

บริษัทและบริษัทย่อย มีรายได้จากการดำเนินงานของศูนย์มาบตาพุดและศูนย์แสมดำดังนี้

+----------------+-----+--------+-----+----+------+----+-----+----+
| สาย            | ดำ  | %      | ปี   | %  | ปี    | %  | ปี   | %  |
| ผลิตภัณฑ์/กลุ่มธุรกิจ | เนิน | กา     | 2   |    | 2545 |    | 2   |    |
|                |     | รถือหุ้นข | 546 |    |      |    | 544 |    |
|                | การ | องบริษัท |     |    | ร    |    |     |    |
|                | โดย |        | รา  |    | ายได้ |    | รา  |    |
|                |     |        | ยได้ |    |      |    | ยได้ |    |
+----------------+-----+--------+-----+----+------+----+-----+----+
| ศูนย์มาบตาพุด     | บ   | -      | 2   | 7  | 412  | 7  | 4   | 7  |
|                | ริษัท |        | 93, | 2. | ,740 | 6. | 84, | 5. |
|                |     |        | 558 | 09 |      | 15 | 320 | 40 |
+----------------+-----+--------+-----+----+------+----+-----+----+
| ศูนย์แสมดำ       | บ   | -      | 1   | 2  | 129  | 2  | 1   | 2  |
|                | ริษัท |        | 13, | 7. | ,281 | 3. | 57, | 4. |
|                |     |        | 673 | 91 |      | 85 | 972 | 59 |
+----------------+-----+--------+-----+----+------+----+-----+----+
| บจก.เจ็นโก้      | -   | 99.99  | -   | -  | -    | -  | -   | -  |
| ดีเวลลอปเมนท์    |     |        |     |    |      |    |     |    |
+----------------+-----+--------+-----+----+------+----+-----+----+
| บจก.เจนโก้      | -   | 99.99  | -   | -  | -    | -  | -   | -  |
| เอ็นจิเนียริ่ง      |     |        |     |    |      |    |     |    |
+----------------+-----+--------+-----+----+------+----+-----+----+
| บจก.เจนโก้ ทรี   | -   | 99.99  | -   | -  | -    | -  | -   | -  |
| อาส์            |     |        |     |    |      |    |     |    |
+----------------+-----+--------+-----+----+------+----+-----+----+
| บจก.เจนเนอรอล  | -   | 99.99  | -   | -  | -    | -  | -   | -  |
| แลบบอ          |     |        |     |    |      |    |     |    |
|                |     |        |     |    |      |    |     |    |
| ราทอรี่          |     |        |     |    |      |    |     |    |
+----------------+-----+--------+-----+----+------+----+-----+----+
| รวม            |     |        | 4   | 10 | 542  | 10 | 6   | 10 |
|                |     |        | 07, | 0. | ,021 | 0. | 42, | 0. |
|                |     |        | 231 | 00 |      | 00 | 292 | 00 |
+----------------+-----+--------+-----+----+------+----+-----+----+

  (4) เป้าหมายการดำเนินธุรกิจ

บริษัทมีเป้าหมายในการให้บริการด้านการจัดการของเสียจากอุตสาหกรรมอย่างครบวงจรและการเสริมสร้างประสิทธิภาพการให้บริการที่มีคุณภาพ
ด้วยการนำระบบคุณภาพมาตรฐานสากล ISO 14001 และ มอก.18001
มาใช้เพื่อสร้างความพึงพอใจสูงสุดแก่ลูกค้า สามารถแข่งขันได้
ภายใต้การกำกับดูแลที่ดีตามมาตรฐานสากล
และปรับปรุงโครงสร้างองค์กรให้มีความเหมาะสมมากยิ่งขึ้น สามารถลดและควบคุมต้นทุน
ค่าใช้จ่ายในการดำเนินงานได้อย่างมีประสิทธิภาพและมีประสิทธิผล